{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":6,"n_cols":6,"rows_kept":6,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o nacrtu Uputa za Prijavitelje Poziva \"Jačanje primijenjenih istraživanja za mjere prilagodbe klimatskim promjenama i upravljanja rizicima\""]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DRUŠTVO ISTRAŽIVAČA MORA - 20000 MILJA","Predmet Poziva:Provedba primijenjenih znanstvenih istraživanja iz područja prilagodbe klimatskim promjenama i smanjenja rizika od katastrofa vezanih za prilagodbu klimatskim promjenama. ,\nUvjeti prihvatljivosti prijavitelja i partnera:","Organizacije civilnog društva ključni su partneri u prijenosu znanstvenih spoznaja u praksu te u povezivanju znanstvenih institucija, lokalnih vlasti i šire javnosti. Njihovo dugogodišnje iskustvo u provedbi projekata, posebno onih financiranih iz europskih fondova, pokazuje njihovu sposobnost da osiguraju diseminaciju, popularizaciju i primjenu rezultata istraživanja na terenu.\n\nKako bi se postigao maksimalan učinak istraživačkih projekata i osigurala njihova održivost, nužno je organizacije civilnog društva prepoznati ne samo kao podršku, već kao ravnopravne partnere u prijavi i provedbi ovog natječaja. Njihovo sudjelovanje doprinosi boljoj vidljivosti, razumijevanju i učinkovitosti rezultata, omogućujući njihovu primjenu u donošenju odluka i konkretnoj akciji.","Primljeno na znanje","Prihvatljivi prijavitelji u sklopu ovog Poziva su visoka učilišta  i znanstveni instituti  kao ustanove u sustavu visokog obrazovanja i znanstvene djelatnosti sukladno Zakonu o visokom obrazovanju i znanstvenoj djelatnosti (NN br. 119/2022). Partnerstvo je obavezno s županijom, Gradom Zagrebom i/ili velikim gradom na čijem području se projekt provodi i u čijoj je nadležnosti donošenje i osiguranje provedbe Programa ublažavanja klimatskih promjena, prilagodbe klimatskim promjenama i zaštite ozonskog sloja, koji je sastavni dio programa zaštite okoliša za područje županije odnosno Grada Zagreba i velikoga grada, a sukladno čl. 19 Zakona o klimatskim promjenama i zaštiti ozonskog sloja (NN br. 127/2019). Također, ostavljena je mogućnost partnerstva više različitih visokih učilišta  i znanstvenih instituta na projektu ali samo ukoliko prijavitelj nema dovoljno stručnih, znanstvenih, tehničkih i/ili materijalnih kapaciteta za provedbu svih potrebnih segmenata primijenjenog znanstvenog istraživanja. Aktivnosti primijenjenog istraživanja odnose se na : \n- aktivnosti organizacije i provedbe primijenjenog znanstvenog istraživanja iz područja prilagodbe klimatskim promjenama i smanjenja rizika od katastrofa (laboratorijskog i terenskog),\n- osiguravanje i nabava patenata, licencija i normi potrebnih za provedbu primijenjenog istraživanjam \n- organizacije i provedbe pojedinih faza primijenjenih istraživanja u drugim državama članicama EU - ograničeno na one faze primijenjenih istraživanja  koje prijavitelj i partner ne mogu provesti u Republici Hrvatskoj zbog nedostatka znanja, i/ili adekvatne istraživačke opreme i/ili infrastrukture,\n- osiguravanje i nabave potrebnih materijala, opreme i/ili istraživačke infrastrukture i \n- izrada izvješća, prijedloga mjera i znanstvene podloge. \nAktivnosti koje doprinose boljoj vidljivosti, razumijevanju i učinkovitosti rezultata, omogućujući njihovu primjenu u donošenju odluka i konkretnoj akciji je osigurana upravo ovakvim odabirom prihvatljivih prijavitelja i obaveznog partnera."]
[2,"DRUŠTVO ZA OBLIKOVANJE ODRŽIVOG RAZVOJA","Predmet Poziva:Provedba primijenjenih znanstvenih istraživanja iz područja prilagodbe klimatskim promjenama i smanjenja rizika od katastrofa vezanih za prilagodbu klimatskim promjenama. ,\nUvjeti prihvatljivosti prijavitelja i partnera:","S obzirom da organizacije civilnog društva, posebno one koje djeluju u području klime i energije već godina rade na cijelom nizu, primarno centralno EU financiranih projekata, a uzimajući u obzir i činjenicu da je suradnja znanstvene zajednice, jedinica lokalne samouprave i civilnog sektora od iznimne važnosti za primjenu rezultata znanstvenih istraživanja, molimo da se doda da su organizacije civilnog društva mogući partneri na u prijavi ovih poziva. \nOrganizacije civilnog društva djeluju kao posrednici prema široj javnosti, diseminiraju rezultate istraživanja, djeluju i kao tumači između jedinica lokalne samouprave kao donositelja odluka i znanstvenih organizacija kao provoditelja istraživanja, stoga je njihova uloga u ovakvim pozivima od neizmjerne važnosti za vidljivost i primjenu rezultata kao i kasniju održivost.","Primljeno na znanje","Prihvatljivi prijavitelji u sklopu ovog Poziva su visoka učilišta  i znanstveni instituti  kao ustanove u sustavu visokog obrazovanja i znanstvene djelatnosti sukladno Zakonu o visokom obrazovanju i znanstvenoj djelatnosti (NN br. 119/2022). Partnerstvo je obavezno s županijom, Gradom Zagrebom i/ili velikim gradom na čijem području se projekt provodi i u čijoj je nadležnosti donošenje i osiguranje provedbe Programa ublažavanja klimatskih promjena, prilagodbe klimatskim promjenama i zaštite ozonskog sloja, koji je sastavni dio programa zaštite okoliša za područje županije odnosno Grada Zagreba i velikoga grada, a sukladno čl. 19 Zakona o klimatskim promjenama i zaštiti ozonskog sloja (NN br. 127/2019). Također, ostavljena je mogućnost partnerstva više različitih visokih učilišta  i znanstvenih instituta na projektu ali samo ukoliko prijavitelj nema dovoljno stručnih, znanstvenih, tehničkih i/ili materijalnih kapaciteta za provedbu svih potrebnih segmenata primijenjenog znanstvenog istraživanja. Aktivnosti primijenjenog istraživanja odnose se na : \n- aktivnosti organizacije i provedbe primijenjenog znanstvenog istraživanja iz područja prilagodbe klimatskim promjenama i smanjenja rizika od katastrofa (laboratorijskog i terenskog),\n- osiguravanje i nabava patenata, licencija i normi potrebnih za provedbu primijenjenog istraživanjam \n- organizacije i provedbe pojedinih faza primijenjenih istraživanja u drugim državama članicama EU - ograničeno na one faze primijenjenih istraživanja  koje prijavitelj i partner ne mogu provesti u Republici Hrvatskoj zbog nedostatka znanja, i/ili adekvatne istraživačke opreme i/ili infrastrukture,\n- osiguravanje i nabave potrebnih materijala, opreme i/ili istraživačke infrastrukture i \n- izrada izvješća, prijedloga mjera i znanstvene podloge.                                                          \nAktivnosti koje doprinose boljoj vidljivosti, razumijevanju i učinkovitosti rezultata, omogućujući njihovu primjenu u donošenju odluka i konkretnoj akciji je osigurana upravo ovakvim odabirom prihvatljivih prijavitelja i obaveznog partnera."]
[3,"SVAKO DOBRO D.O.O. ZA PROIZVODNJU I USLUGE","Predmet Poziva:Provedba primijenjenih znanstvenih istraživanja iz područja prilagodbe klimatskim promjenama i smanjenja rizika od katastrofa vezanih za prilagodbu klimatskim promjenama. ,\nKriteriji prihvatljivosti projekta:","Molimo izmjenu točke p. u poglavlju Kriteriji prihvatljivosti projekta koja u nepovoljniji odnos stavlja privatne istraživačke organizacija, a glasi \"Sve projektne aktivnosti vezane su uz obavljanje neekonomske djelatnosti prijavitelja, i ako je primjenjivo opcionalnog partnera (obavljanje određenih pomoćnih ili sporednih aktivnosti ekonomske prirode je dozvoljeno, pod uvjetom da su navedene ekonomske aktivnosti izravno povezane s osnovnom neekonomskom djelatnosti i radom organizacije koji nije ekonomske prirode, te ne premašuju 20% ukupnih godišnjih kapaciteta predmetnog subjekta)\" na način da se izostavi dio \"te ne premašuju 20% ukupnih godišnjih kapaciteta predmetnog subjekta\" sukladno presudi Europskog suda od 13. listopada 2022. u spojenim predmetima C-164/21 i C-318/21 gdje je navedeno: „privatni subjekt koji obavlja više djelatnosti, među kojima i istraživanje, ali čiji veći dio prihoda proizlazi iz ekonomskih djelatnosti, poput pružanja obrazovnih usluga uz naknadu, može se smatrati „organizacijom za istraživanje i širenje znanja”, pod uvjetom da se može utvrditi da je njegov prvenstveni cilj nezavisno provoditi temeljno istraživanje, industrijsko istraživanje ili eksperimentalni razvoj, eventualno dopunjene djelatnostima upoznavanja široke javnosti s rezultatima tih djelatnosti, putem predavanja, objavljivanja ili prijenosa znanja. U tom se okviru od takvog subjekta ne može zahtijevati da određeni omjer svojih prihoda ostvaruje od neekonomskih djelatnosti istraživanja i širenja znanja.“","Nije prihvaćen","Smatramo da se radi o zabuni u razumijevanju prihvatljivosti prijavitelja/partnera s jedne strane, i prihvatljivosti aktivnosti/projekta s druge strane. U tom smislu pojašnjavamo da Poziv ne zabranjuje prijavu privatnog ili javnog subjekta, nego određuje da aktivnosti koje će se financirati u sklopu Poziva i koje se prijavljuju u sklopu projekta moraju biti primarno neekonomskog karaktera, a prihvatljive su sporedne ekonomske aktivnosti koje su neodvojivo povezane, jer prema odredbama Poziva nisu primjenjiva pravila o državnim potporama, a sve u skladu s definicijama iz Komunikacije komisije Okvir Zajednice za državne potpore za istraživanje i razvoj i inovacije (2022/C 414/01) od 28.10.2022. Sukladno Komunikaciji komisije, ako se istraživačka organizacija ili istraživačke infrastrukture upotrebljava za ekonomske i neekonomske djelatnosti, na javno financiranje primjenjuju se pravila o državnim potporama samo ako se njime pokrivaju troškovi povezani s ekonomskim djelatnostima. Ako se određena istraživačka organizacija ili istraživačka infrastruktura upotrebljava gotovo isključivo za neekonomsku djelatnost, njezino financiranje može biti u potpunosti isključeno iz područja primjene pravila o državnim potporama, pod uvjetom da je njezina ekonomska djelatnost isključivo pomoćna, odnosno djelatnost izravno povezana s radom istraživačke organizacije ili istraživačke infrastrukture i neophodna za taj rad ili neodvojivo povezana s njezinom glavnom neekonomskom upotrebom, a područje primjene joj je ograničeno. Za potrebe ovog okvira Komisija će smatrati da je to slučaj ako ekonomske djelatnosti troše potpuno jednake inpute (primjerice materijal, oprema, radna snaga i fiksni kapital) kao neekonomske djelatnosti, a kapaciteti koji se svake godine dodjeljuju tim ekonomskim djelatnostima ne premašuju 20 % ukupnih godišnjih kapaciteta predmetnog subjekta.“Sredstva koja se dodjeljuju za djelatnosti koje su neekonomskog karaktera, ne smatraju se državnim potporama. Sredstva dodijeljena temeljem ovog Poziva prijavitelji i partneri koristiti će isključivo za neekonomske djelatnosti i to su dužni navesti.\nU slučaju da se isti subjekt bavi i ekonomskim i neekonomskim djelatnostima, na javno financiranje primjenjuju se pravila o državnim potporama samo ako se njime pokrivaju troškovi povezani s ekonomskim djelatnostima, odnosno javno financiranje neekonomskih djelatnosti neće biti smatrano državnom potporom, ako je moguće jednoznačno odvojiti dvije vrste aktivnosti, njihove troškove, financiranje i prihode kako bi se djelotvorno izbjeglo unakrsno subvencioniranje ekonomske djelatnosti. \nU tom slučaju znanstvena organizacija mora uvesti odvajanje ekonomskih i neekonomskih djelatnosti (raspodjelu troškova, izvora financijskih sredstava i prihoda) koje nadalje mora biti vidljivo u godišnjim financijskim izvještajima subjekta.\nUkoliko dođe do toga da znanstvena organizacija više od 20% kapaciteta godišnje iskoristi za ekonomske aktivnosti, mora doći do povrata dijela sredstava u iznosu koji je sukladan omjeru tih ekonomskih aktivnosti. Uzimajući u obzir navedeno dio kriterija se ne briše."]